b'\n_START_ARTICLE_\nJosef Suk (fiolinist)\n_START_SECTION_\nLiv og virke\n_START_PARAGRAPH_\nJosef Suk studerte ved konservatoriet i Praha og med fiolinpedagogen Jaroslav Kocian. Han debuterte offisielt som solist i 1954 og fikk raskt en internasjonal karriere. Suk spilte i en mengde ulike sammenstillinger, b\xc3\xa5de konsertant og kammermusikalsk og ble regnet som en av de mest allsidige fiolinistene p\xc3\xa5 1900-tallet, med et musikalsk spenn fra Johann Sebastian Bach til Alban Berg._NEWLINE_For Suk var kammermusikken like viktig som den solistiske aktiviteten.  I den \xc2\xabtsjekkiske tio\xc2\xbb  satte han \xe2\x80\x93 sammen med   Jan Panenka p\xc3\xa5 klaver og Josef Chuchro p\xc3\xa5 cello \xe2\x80\x93 en h\xc3\xb8y m\xc3\xa5lestokk med innspillinger av Schubert (op. 99), Beethoven og Dvo\xc5\x99\xc3\xa1k. Med den \xc2\xabamerikanske trioen\xc2\xbb \xe2\x80\x93 Julius Katchen p\xc3\xa5 klaver og J\xc3\xa1nos Starker p\xc3\xa5 cello \xe2\x80\x93 utmerket han seg framfor alt med innspillinger av trioene til Brahms. _NEWLINE_I 1974 stiftet Suk et eget kammerorkester, Suk\xc5\xafv komorn\xc3\xad orchestr (\xc2\xabSuk kammerorkester\xc2\xbb). _NEWLINE_Fra 1960-\xc3\xa5rene av spilte Suk p\xc3\xa5 V\xc3\xa1\xc5\xa1a P\xc5\x99\xc3\xadhodas stradivarius \xc2\xabCamposelice\xc2\xbb som den tsjekkiske staten stilte til hans r\xc3\xa5dighet.'